  ИА «Удмуртия» Туннэ, 16-тӥ инвожое. Ижкарын вал вылын ворттылонъя Удмуртиысь Кун Кенешлэн Кубокез понна ӵошатсконъёс кутскизы. Со сярысь ивортэ элькун парламентлэн пресс-службаез. Конкурын но троеборьеын ӵошатсконъёсы Удмуртиысь, Татарстанысь но Пермь шаерысь 80-лэсь трос спортсменъёс пырисько. Вожвылъяськон 19-тӥ инвожоозь мыноз. Ньыль нуналаз ик Ижысь ипподроме эркын пырыны луэ. Туннэ спортсменъёс 80, 100 но 120 сантиметрозь могӟетъёсын конкур амалын вожвылъяськизы. Турнирез сиё-дано усьтон ужрад ортчоз ӵуказе, 17-тӥ инвожое, 15 часын. Быдэс нунал ӵоже ипподромын сиён-юонъёсын вузкарон мыноз. Тегъёс: Мерлык Спорт Ижкар Удмуртия ипподром КунКенеш  